Jeg har aldrig fortalt andre end Vince det her.
I min desperation efter at vise mit værd...
...blev jeg lige så slem som ham.
Hvad vil det sige?
Andrew hævdede, at for at arbejde på min mors sag havde han brug for mere.
Så...
Dejligt at se dig igen, Lev.
Må jeg præsentere dig for et par af mine nye veninder?
Det er Cha-Cha og Peaches.
Rart at møde jer, smukke piger.
Skal vi?
Tamara.
Lev er den rigeste stodder på vores årgang,
og vi har ham i vores hule hånd.
Han skal gavne min karriere, Tamara.
Hvad skulle jeg gøre uden dig?
Du gav mig to stjerner. Bare for at blive min pige nummer et.
Så du var hans faste dame?
Pigerne...
Hvor fandt du dem?
Det var bare piger, jeg kendte.
De kom fra familier med problemer. Ligesom mig.
De fleste manglede bare penge og havde ingen muligheder.
Jeg kan huske, at jeg tænkte: "Måske hjælper jeg dem faktisk."
Jeg har svært ved at opspore ham Marv Lanelle.
Han har ikke haft anden kontakt med Emilys stedfar,
og hans sidst kendte adresse gav ikke noget.
Han er gadepusher, ikke? Du kunne hive fat i Dimitri fra narkopolitiet
og spørge hans kontakter, der sidder med den slags.
Er der noget galt? -Rejs dig op.
Er det en spøg? -Kriminalassistent Sun, du er anholdt
for fusk med beviser og hindring af rettens gang.
Du er færdig.
Nej!
Det er okay, min skat.
Du skal bare... Vi er her, ikke?
Skat. -Jeg kan ikke mere.
Jeg kan ikke mere. -Alt er godt.
Det var bare et mareridt.
Nej. -Det var bare et mareridt.
Alt er godt.
Hej. -Tillykke, kriminalassistent.
Du fandt vores HUPO. -Tak.
Vi har Sun i forvaring, men han har hyret en advokat. Han vil ikke udtale sig.
Betjenten ved kosterrummet kan huske, at Sun hentede nål og tråd.
Og så fandt vi noget på Suns skrivebord.
Oplysninger om ungdomsfængslet i Alameda County.
Hvor Aubrey sidder.
Måske ved Aubrey noget. -Sun pressede ham til at holde tæt.
Nu hvor Sun er væk...
Kan vi stole på ham? -Det ved jeg ikke.
Han er jo både krænker og offer.
Men han har et syn på hele sagen, og det synes jeg, vi skal høre.
Især hvis han ved noget om Finney.
Godt.
Poppy, der er lige en ting til.
Sun havde en kopi af listen over Shreves anholdelser.
Han ville sikkert lække den til pressen for at stille Capstones i et dårligt lys.
Ja, det tror jeg også.
Han havde fremhævet en specifik sag.
Det var en voldssag, hvor din far røg i fængsel i et år i 80'erne.
Ja. Det var der, jeg endte hos miss Shirley.
Ja.
Shreve må have været noget af en bokser,
når man ser på, hvad han gjorde ved ham Alexander Michael Troy.
Hvad?
Det hed ham, som din far næsten tæskede ihjel.
Jeg ved godt, at du hadede indsamlingen, men Finney har krammet på mig.
Caps sidder stadig inde, og nu går han efter The Knock.
Det er jeg virkelig ked af, Shreve.
Så få styr på Finney og hans bidske køtere.
Med forlov troede jeg, at du skyldte mig en tjeneste efter din seneste anmodning.
Du satte Sybil og mig og vores virksomhed i en vanskelig stilling.
Hvorfor skulle jeg hjælpe dig igen?
Følg med mig.
Som et tegn på tillid.
Mener du det?
Jeg spøger aldrig med mine kværne.
Jeg er glad for, at du ville komme, Leona.
Det passede lige med min hjemrejse.
Siden vores seneste besøg har jeg tænkt meget på min mor.
Og tiden før hun mødte min far.
Altså størstedelen af hendes liv?
Jeg er bare nysgerrig om...
...hvordan hun var dengang.
Hvad ville hun gerne være?
Havde hun nogen kærester af betydning, inden hun mødte min far?
Jeg kan ikke lide at tænke på ham. -Hvorfor det?
Fordi så bliver jeg sur på Elinor, og jeg vil ikke tale grimt om de døde.
Helt ærligt. Det gør du ikke, hvis det er sandt.
Jeg vil bare... -Hun skulle have giftet sig med Alexander.
Alexander? -Ja.
Han var allerede nærmest en del af familien. Han forkælede mine piger med is.
Pigerne græd i ugevis, da Elinor gjorde det forbi.
Hvorfor gjorde hun det?
Fordi Shreve dukkede op og bollede din mor tyk.
Okay. Ham Alexander... Hvordan var han?
Han var interesseret i alting. Han kunne måle sig med dig
og din viden om verdenspolitik og aktuelle begivenheder.
Det lader til, at vi ville have meget tilfælles. Fælles interesser.
Trini, hvor tit oplever du den søvnrædsel?
Hver eneste nat, siden hun kom hjem. Men hun kan ikke altid huske...
...detaljerne, når hun vågner.
Traumer kan vise sig i kroppen på mange forskellige måder.
Jeg vil opfordre jer til ikke at presse Trini
til at prøve at genkalde sig de minder.
Det skal have den tid, det tager.
Jeg forstår godt, hvad du mener, men det her er en helt særlig situation, ikke?
Vi har brug for detaljer om overgrebet på Trini, så vi kan retsforfølge...
Hvor hurtigt skal hun tilbage i sin gamle hverdag? Vi kan lave en ugeplan...
Zarina. Det ville være rart, hvis du ikke afbrød mig.
Vi skal altså retsforfølge... -Markus, Trini kan ikke huske det.
Kan du ikke bare droppe det og være taknemlig for, at din datter er her?
I vil begge to gerne hjælpe Trini.
Men på dette kritiske tidspunkt må vi lade Trini styre sin egen bedring.
Vil du sige noget?
Mit mareridt handlede ikke om overgrebet.
Det...
Det var om Aubrey.
Jeg kan ikke udholde tanken om, at han skal i fængsel.
Jeg bliver dårlig ved tanken.
Jeg er så bekymret.
Og jeg er bare...
Jeg elsker ham.
Da pengene strømmede ind...
...lejede Finney en fornem lejlighed til os.
Jeg begyndte at være der meget. Min mor arbejdede så mange timer,
at hun godtog alle mine løgne om, hvor jeg var.
Sendte Finney dig ud til særlige rekrutteringssteder?
Hvad var hans strategi? -Det stod jeg sgu helt selv for.
Den kjole fremhæver virkelig din øjenfarve.
Da jeg sagde, at jeg ikke følte mig køn i mit gamle tøj, forventede jeg ikke...
Jeg ville gerne hjælpe. Du skal have pæne ting.
Her. Se den ring, jeg har købt til mig selv.
Har du selv betalt for den?
Det er jo det, jeg siger. Jeg gør, som jeg vil nu.
Prøv den. -Jasmine, sæt dig hen i bilen. Nu.
Vince, det... -Nu, Jasmine. Vi skal af sted.
Jeg ved godt, hvad du og dine "venner" har gang i her, og det er ulækkert.
I jagter piger? Og så endda her? Du skulle skamme dig.
Hold dig væk fra min kusine og kirken. Er du med?
Jeg havde aldrig set nogen bekymre sig nok om pigerne til at beskytte dem.
Vince kunne se, hvor ung jeg var. Jeg var kun 17.
Han tilbød at hjælpe mig ud.
Han gav mig sit kort. Jeg måtte ringe når som helst.
Kom du så ud af det der?
Nej.
Jeg troede stadig, jeg kunne stole på Finney.
Jeg mente, at han havde skaffet penge og forbindelser til at sikre vores fremtid.
Jeg var stadig dybt forelsket i ham.
Jeg ville fandeme ønske, jeg var skredet.
Hvordan var din kontakt til Sun?
Trey truede mig med ham på en måde.
Han viste, at han havde politiet på sin side, hvis jeg smuttede eller stak ham,
så jeg ikke havde andet valg end at følge hans plan for os...
...og for Trini.
Men jeg havde et valg, og jeg traf det forkerte.
Så du nogensinde kriminalassistent Sun i huset med festerne?
Nej.
UNGDOMSFÆNGSEL
Hvad med ham her?
Så du ham der?
Nej, ham har jeg aldrig set.
Bortset fra på tv og plakater.
Der var en gang,
hvor jeg var sammen med Trey, og han mødtes med Sun på ludergaden.
Det var på et motel lige ved Boulevard.
Jeg fik på fornemmelsen, at han tit var der,
for de ansatte lod ham gå rundt, som om han var chef.
Hvornår var det?
Omkring da jeg var til middag hos mr. og mrs. Killebrew.
Jeg var stresset, for Trey sagde, at han manglede en pige.
Markus fortalte mig om den middag.
Det var, få dage efter at Drea blev myrdet.
Trini må have været Dreas erstatning.
Jeg beklager meget, ms. Scoville.
Jeg vil bare gerne vide, hvordan Trini har det.
Sun holdt altså motelmanden i kort snor i al den tid.
Gensidigt gunstig kriminalitet.
Sun holdt andre betjente fra at tjekke motellet og fik anonymt et gratis værelse.
Aames.
Vi har vist lige fundet mappen fra Pulp Fiction.
Kender du en, der kan åbne den? -Jeg har måske noget bedre.
Når man sidder ved siden af en i en bil, der låser sin telefon op nok gange...
...ser man nogle detaljer.
Vi kører hjem i hver sin bil.
Serienummeret er slebet væk.
Betjenten fra kosterrumet havde ret. Nål og tråd, som Sun tog fra Dreas beviser.
Der er mere. De her er ubrugte.
Vi har antaget, at Trey tatoverede pigerne. Hvad, hvis det var Sun?
Det virker lidt søgt. -Gør det?
Det må være Bruno Pascals slips.
Ja, Dreas kunde. Han efterlod et slips.
Da han gik tilbage efter det, hørte han Trey og Drea skændes.
Det gav ingen mening, at Trey skulle have dræbt Drea.
Alfonser har brug for pigernes indkomst. Måske...
Måske var Sun der sammen med Trey. Eller kom derind senere.
Fuck.
Hvordan klarer vores pige sig?
Har hun talt mere om at besøge den lille slange til Aubrey?
Nej, men hun er ret gal.
Hun har ikke forladt værelset i timevis. Hvor er du?
Jeg er i banken. Men nu er jeg ved kassen, så jeg må lige ringe tilbage.
Vi tales ved.
LAKE MERRITT FITNESS BILL OCHOA - GULDMEDLEM
NATURSTYRELSEN I CALIFORNIEN
JAGTTEGN
Vi har allerede sagt til Fostokowski og anklageren, at I ikke får noget ud af os
om den her humbuganklage om hindring af rettens gang.
Jeg er uenig.
Jeg har talt med betjenten fra kosterrummet.
Han kan huske, at Sun hentede nål og tråd.
Du har ikke en skid, Aames.
Vi ved begge to godt, at det ikke var korrekt indsamlede beviser.
De godtages ikke i retten.
Jeg har skam noget.
Ja, det har jeg.
Alt det her bras.
Alt det her fra dit kakerlakbefængte kontor.
Ser du...
Min teori er, at du udgør råstyrken i hele den her ring af menneskehandlere.
Du giver pigerne stoffer, du mærker dem
og plaffer måske endda dem, der træder ved siden af.
Vil du forklare, hvad din rolle var i drabet på Drea Spivey?
Det må have gjort din chef rasende, at du tyndede ud i rækkerne på den måde.
Hvem er han?
Se hellere at få munden på gled, for jeg kan få dig dømt for drab.
Nu stikker det af for dig. -En af pigerne fra gaden har stukket dig.
En luders påstand mod min. -Vi har skam ikke kun hendes påstand.
Nej, Sun.
Vi talte med en af Dreas kunder, og hans udsagn sammen med det, vi ved fra Drea,
peger alt sammen... på dig.
Jeg tror, der skete følgende, den aften Drea blev myrdet.
Jeg er træt.
Så tag noget mere coke. Du er ikke færdig.
Helt ærligt, mand.
Du stopper, når jeg siger til.
Du skylder mig penge, tøs. -Ikke længere.
Det må være nok. Jeg vil ikke mere, Trey.
Jeg har betalt. Hvorfor skulle jeg...
Jeg går ud og pisser, og så bryder helvede løs? Hvad sker der?
Kællingen vil ikke arbejde.
Nu er der styr på det.
Gå bare. Jeg får hende klar til festen.
Læg dig på sengen.
Jeg skal ikke til nogen fest. Jeg har hørt om det.
Jo, du skal. Så snart jeg har fået noget.
Læg dig ned.
Nej.
Hvad sagde du? -Jeg vil hjem.
Glem det.
Slip mig. Nej...
Gå så væk! Dit... Nej!
Vær sød at holde op.
Du prøvede at kneppe hende, ikke?
Hun ville ikke. -Gå væk!
Nej. -Kevin.
Et barn.
Hun var et barn.
Og du tvang hende ned.
Du voldtog hende. Ikke?
Hun var et barn.
Seksten år gammel.
Sådan noget gør jeg ikke. -Okay.
Kevin.
Du er ekspanser, og du ryger i spjældet. Du ryger i spjældet.
Du bliver kendt som pædofil voldtægtsmand.
De er nederst i hierarkiet. -Jeg voldtog hende ikke!
Hun gik over stregen. Hun hånede mig. -Hvordan?
Jeg prøvede bare at give hende en tus til festen.
Jeg ved, du har børn. Jeg har set din pauseskærm.
To små piger. Hvad fanden er du for en far, når du gør sådan?
Hold så kæft!
Hvad, hvis dine døtre skulle tages i røven af en beskidt, gammel...
Du skal ikke tale om mine børn! -Lad være!
Kom nu. Du har en kunde, der venter.
Hallo?
Hvad laver du her?
Hun skulle have en tus, men er gået kold.
Pis. Seriøst?
Ja.
Hvad? Hun har ikke noget at bruge den til.
Er der noget at tale om her, kriminalassistent?
Jeg er sikker på, at anklageren vil overveje at forkorte hans straf,
hvis han siger, hvem han arbejder for.
Og?
Du må hellere være på vagt, HUPO.
Måske var det en fejl at sige noget. Måske kan hun ikke se mig som før.
Er det hende, du er bekymret for?
Hvordan kan du overhovedet holde ud at være her?
Jeg er her for at hjælpe dig, når du er faldet lidt til ro.
Du burde ikke finde dig i mig.
Du ved, hvad jeg planlagde at gøre ved Jasmine.
Hvor tæt på jeg var.
Jeg tilgav dig det, du gjorde som det møgsvins redskab, for længe siden.
Men hør på mig, Eva.
Det betyder ingenting, hvis du ikke vil tilgive dig selv.
Tjek det her.
Jeg fik en bekendt til at hacke den. Det billige bras er ikke mere værd.
Hvad er det, jeg ser på?
Opkaldslisten.
Kan du se der? Ochoa foretog et opkald, da razziaen gik i gang.
Han må have advaret nogen eller ringet efter hjælp.
Jeg ved endnu ikke hvem.
Det nummer virker bekendt.
DAGTIMER - MOBILNUMMER ANDREW FINNEY
Der. Finneys private mobilnummer.
Ochoa ringede til Finney, da festen blev stormet.
Der har vi jo beviset, ikke? -Jo.
Så er vi på rette spor, men...
Beviset blev jo ikke indsamlet på lovlig vis, vel?
Men...
...hvis vores teori holder,
er Ochoa kunde ved de fester, som Andrew Finney står bag.
Sun står for at tatovere pigerne.
Og det er alfonserne.
Men er det hele ringen?
Det ved jeg ikke. Men der skal rykkes på de sager, Poppy.
Vi må være forsigtige.
Hvis Sun ikke tør tale...
...må der være tunge folk i spil.
Jeg er pisseligeglad, Pop. Er du med? Finney og Ochoa skal bøde for det her.
Det er mit eneste mål.
Er du okay, Markus?
Det er længe siden, jeg har set dig sådan her.
Om jeg er okay?
Jo, altså...
...min datter har ikke fået en hel nats søvn,
siden hun blev bortført og udnyttet som sexslave.
Hun vil ikke lade sig trøste af mig,
men ved du, hvem hun gerne vil kramme med?
Drengen, der planlagde hendes voldtægt.
Så nej, Poppy, jeg er ikke okay.
Det gør mig ondt.
Jeg fatter ikke, at Sun gjorde det lige for næsen af mig.
Det er ikke din skyld. Men Eva havde ret.
Ochoa fører tilbage til Finney. Vi må stoppe ham, Aames.
Jeg prøver at finde noget i Suns regnskaber,
men indtil videre ender det hele i blindgyder i Questeur.
Brugte han appen?
Dagligt.
Overførsler både ind og ud. Jeg fatter ikke, at jeg roder rundt med det pis igen.
Hvad mener du?
Jeg kan bevise, at Emily Mills' stedfar kontaktede en fyr, vi tror er hans pusher.
Min teori er, at Peter skylder fyren penge.
Og han brugte sin datter som pant. -Ja.
Vi må finde pusheren, men Questeur agerer stopklods.
Du er så tæt på, men hvorfor lyder du så opgivende?
Fostokowski har sat os til at arbejde over på sagen.
Og imens finder jeg ud af, vel at mærke først bagefter...
...at Max har taget sine første skridt.
Du er en god far. Du må ikke være så hård ved dig selv.
Altså, jeg har måske en metode til at trænge ind hos Questeur.
Jeg må bare... Jeg har ikke lyst til at bruge den.
Så er det godt, du holder så meget af mig.
Du er okay.
Noget nyt, Pop? -Det må du kigge efter i avisen.
Hej, far. -Hej.
Har du travlt med sagen, Popsicle?
Altså, det...
Det var faktisk derfor, jeg kom.
Jeg håbede, at du kunne arrangere et møde for mig med Lee Hackman.
Jeg har brug for at få adgang til nogle private Questeur-konti.
Det vil ikke hue ham. -Så du vil ikke prøve?
Hvorfor er du så opfarende?
Da Aames anholdt kriminalassistent Sun,
fandt han oplysninger om dig, som Sun gjorde sig klar til at lække.
Om din anholdelse.
Efter mors død. -Du prøver at fremstille mig som et uhyre.
Jeg er bare...
Jeg havde aldrig skænket offeret i den slåskamp en tanke.
En mand, du nær havde tæsket ihjel.
Da din mor var død, kontaktede Alexander mig. Han ville have forældremyndigheden.
Ville han have mig? -Han havde ikke ret til det.
End ikke til at møde mig? Hvorfor ikke? -Fordi jeg er din far.
Jeg kunne have boet hos ham, mens du sad inde.
I stedet for usle kår hos miss Shirley. -Jeg svor over for Elinor
på hendes dødsleje at holde den mand ude af dit liv.
Hvorfor? -Jeg spurgte ikke.
Hendes ord var nok for mig.
Så du afviste ham bare? -Han ville ikke rejse uden dig.
Jeg gjorde det, jeg blev nødt til. -Du kunne have dræbt min far, far.
Jeg beskyttede dig.
Beskyttede mig mod hvad?
Leona synes, at Alexander er sød.
Har du talt med hende? Før mig?
Bare rolig. Jeg fortalte hende ikke noget.
Det har jeg vel lært af dig.
Bare vær sød at arrangere det møde.
Okay. Så nøjedes Finney med
at handle kvinder,
eller opererede han også med andre ting?
Såsom? -Såsom stoffer, gambling.
Jeg er på udkig efter konkret data
eller et papirspor, vi kan bruge til at underbygge din historie.
Det er sandheden, ikke en historie.
Det siger sig selv, Eva.
Finney gik aldrig ind i narkobranchen. Risikoen var for stor.
Stoffer kan kun sælges én gang.
Kvinder man man sælge igen og igen.
Det er imponerende, at du formåede at holde dig clean.
Nogle af mine piger var mindre heldige.
Tuesday! Vågn op! -Åh nej.
Hent noget vand.
Nadia, ring 112. Sig, hun har taget en overdosis.
Ja.
Skal vi vende hende?
Læg telefonen.
Vi skal undgå nysgerrige blikke.
Men jeg har ansvaret for hende.
Så skulle du have passet på hende. -Hvad gør vi?
Vi har en nødsituation.
Du beskyttede hende.
Hun klarede den ikke.
Finney smuttede, og vi blev behandlet som kriminelle.
Hvordan slap du ud?
Da de opdagede, at jeg var mindreårig, kontaktede de min mor.
Hun kom hen og betalte kaution.
Jeg havde ikke set hende i flere uger. -Hun må have været lettet over at se dig.
Jeg ved ikke, om hun helst ville kramme eller slå mig.
En af betjentene begyndte at spørge ind til,
at jeg som mindreårig var i en lejlighed med stoffer.
Fremmedpolitiet endte med at anholde og deportere hende.
Hun døde, inden året var omme.
Jeg fik aldrig sagt farvel.
Det gør mig ondt.
Jeg måtte miste alt, før sandheden gik op for mig.
Han ville aldrig hjælpe mig.
Hej, Vince. -Godt, du ringede.
Og derfor er der ingen beviser for min tid med Finney.
Jeg efterlod alt, så han ikke opdagede, at jeg gik fra det.
Prøvede han at finde dig?
Jeg boede hos Vinces familie langt derfra.
Jeg ændrede navn og udseende. Jeg begyndte i gymnasiet igen.
Du kom videre.
Det er langt ude.
Nogle gange... savner jeg ham.
Al hans manipulation fik mig til at glemme, at han var min alfons...
...ikke min kæreste.
Hvad blev der af Nadia?
Jeg har ikke set hende, siden jeg skred.
Jeg kender ikke engang hendes efternavn.
Men du prøvede at kontakte hende? -Nej, det kunne jeg ikke.
Hvad, hvis Finney så fik mig ind i det liv igen?
Det var dig, der fik hende ind i det. Betød det ikke noget at få hende ud?
Undskyld. Det sletter jeg. -Nej. Behold det.
Jeg er en kujon.
Det er en lettelse at holde op med at foregive andet.
Vi ses i næste uge. -Okay, tak.
Vil du have lidt hjælp?
Det sker hver gang.
Tak...
Markus. Killebrew.
Det lyder bekendt. Har vi mødt hinanden før?
Nej, ikke ligefrem, Olivia.
Min datter, Trini, blev...
...reddet den aften, din mand, Bill, blev anholdt.
Jeg har intet at sige til dig.
Vær sød bare at lytte. Du virker som et godt menneske.
Okay? Du kan umuligt støtte det, din mand gjorde.
Vær sød at hjælpe mig med at give min datter fred.
Du ville ønske det samme for dine børn.
Mine børn ville aldrig ende som ludere.
Hvabehar? Din mand voldtog min datter.
Helt ærligt. Han var til en fest.
Han vidste intet om mindreårige piger. -Hold da op.
Og han var ikke i seng med nogen. -Så få dog øjnene op!
Du er bindegal.
Du skal holde dig væk fra mig og min familie.
Kom så, skat.
Ud af sengen. Afgang.
Først når jeg må se Aubrey. -Næh nej. Det går ikke. Han har såret dig.
Sårede mennesker sårer andre. -Du må se at komme videre, Trini.
Du skal ikke vente på en, der ikke fortjener din kærlighed.
Som du gjorde med far?
Din far og Aubrey tåler ingen sammenligning.
Tror du ikke, jeg kan huske, hvordan han var, da han drak? Inden han skred?
Hvad med dengang han tyrede en hammer gennem væggen,
fordi røgalarmen blev ved med at bippe?
Næste dag prøvede du at slå det hen som en spøg, men jeg kan huske, at du græd.
Jeg er ked af, at jeg ikke skærmede dig bedre.
Men det ændrer ikke min beslutning. Din far har en sygdom.
En sygdom, han arbejdede på i årevis, før jeg tog ham tilbage.
I mellemtiden lærte jeg at sætte pris på mig selv
uden nogen mands indblanding.
Du skal lære at sætte dig selv i første række nu.
Fortæl mig, hvordan du vil gøre det.
Måske kunne jeg gå ud og løbe en tur i eftermiddag.
Mener du det? -Ja.
Det er på tide, at jeg kommer i form til roning igen.
Jeg savner vandet.
Selvfølgelig.
Godt.
Skriv til mig undervejs, ikke? -Ja, klart.
Godt.
Jeg kan se, at du drikker igen.
Har du sladret til Rina? -Det rager ikke mig.
Hun skal ikke se mig sådan her.
Der er intet værre end at have det sådan.
Når man står der, kan man ikke se andre udveje end den destruktive.
Poppy fortalte mig om det bånd, du lavede.
Med Joshua.
Hvordan du håndterede Elinors død.
Fortryder du nogensinde?
Jeg havde en anden mands liv i mine hænder og havde nær dræbt ham.
Jeg mærker stadig følgerne af mine handlinger.
Jeg ved ikke, om jeg ikke skulle have gjort det...
...eller om jeg skulle have dræbt ham, da jeg kunne.
Lad mig køre dig til møde.
Der er et i nærheden. Jeg går bare. -Markus, hør nu.
Uanset hvor mørkt der bliver omkring dig, bliver du ved med at tale med mig.
Okay? -Okay.
Jeg elsker dig.
Jeg elsker også dig.
Hej, Cooper. Tak, fordi du ville mødes.
Hej.
Du...
Jeg er ked af det, der skete.
Jeg prøvede at hjælpe podcastdamen og rektor Pierre, men...
...måske kunne jeg have gjort mere.
Vil du stadig gerne hjælpe? -Hvad har du brug for?
Jeg vil give Aubrey en besked.
Så du var hans faste dame?
Pigerne... Hvor fandt du dem?
GENOVERVEJET - AFSNIT 16
Det var piger, jeg kendte. De kom fra familier med problemer. Ligesom mig.
Sendte Finney dig ud til særlige rekrutteringssteder?
Hvad var hans strategi? -Det stod jeg sgu helt selv for.
For pokker.
Hvad blev der af Nadia?
Jeg har ikke set hende, siden jeg skred. Jeg kender ikke engang hendes efternavn.
Men du prøvede at kontakte hende?
Nej, det kunne jeg ikke. Hvad, hvis Finney så fik mig ind i det liv igen?
For pokker.
Jeg kan ikke bruge det.
De vil korsfæste hende.
I DENNE UGE INTERVIEWEDE JEG EVA PIERRE, REKTOR PÅ OAK CREEK.
Tak, fordi du kom, mr. Hackman. -Du skal ikke takke mig endnu.
Jeg er her som en tjeneste for Shreve, og jeg ved ikke, hvordan jeg kan hjælpe dig.
Og privatlivets fred er en kerneværdi i min virksomhed.
At du beder mig om at krænke den, er helt uhørt.
Måske for Questeur.
Men ikke for Noveur, dit første firma.
Det navn har jeg ikke hørt længe. -Ja, du stiftede det på Stanford, ikke?
Det første firma, der gjorde sig i internetfora.
Jeg stiftede det med min løn som regnskabsfører på studiet.
Det handlede mest om resuméer af X-Files og lokal sport. Jeg var virkelig sej.
Ja, som jeg husker det, blev nogle af de kvindelige brugere chikaneret.
De fik dødstrusler.
De udbad sig beskyttelse og begrænsninger af hadefuld retorik,
men størstedelen af dine brugere stemte imod. De ville bevare status quo.
Et mekka af ukontrollerede privilegier.
Men du forsvarede og støttede dine mest marginaliserede medlemmer.
Ja.
Men fortæl nu resten af historien.
Noveur gik konkurs kort efter.
Men fortryder du det?
Absolut ikke.
Okay. Jeg gør det, men du må ikke sige en lyd om det til nogen.
End ikke min kone, Sybil, ved, at jeg er her.
Hvis noget slipper ud, må jeg nægte at have givet jer adgang.
Det forstår vi godt. -Tak.
Send takken videre til hendes far.
Shreve er en stor mand.
Det lader til, at du har arvet meget fra ham.
Godt.
Det her er overførsler.
For eksempel er det her en betaling fra Andrew Finney til... Kevin Sun.
Der er Trey. Roger Errons.
Betalinger fra de anholdte kunder.
Overførslerne er fra dagen før festen.
De købte sig adgang.
Vi skal finde ud af, hvordan vi kan bruge det her i retten.
Okay. Hvis de købte sig adgang, hvorfor betaler Finney så Bill Ochoa?
Der er betalinger til ham mange måneder tilbage. Mindst.
Måske er Ochoa ikke kun kunde. Hvad, hvis han er en del af ringen?
Som hvad? Er han ikke investor?
Mr. Hackman, der er lige et navn til. Marv Lanelle.
Han kan have forbindelse til Emily Mills-sagen.
Okay. Du modtager en anonym besked
med et almindeligt tekstdokument, der indeholder de åbnede konti
for Finney og ham Marv Lanelle.
Men der er sørget for, at det ikke kan føres tilbage til Questeur.
Og husk: ikke et ord.
Ikke et ord. -Tak.
Tak, fordi du kom.
Selv tak.
Og hils Shreve. -Det skal jeg nok.
Hvad?
Jeg mente det, jeg sagde om Emily Mills. Hun fortjener at blive fundet.
Ja, det gør hun.
Marv Lanelle?
Jeg har en ransagningskendelse.
Få styr på hunden, eller vi giver den strøm.
Gage, smut.
Gage, smut!
Kom så.
Marv, hvad har vi her?
Jeg havde... Der var...
Fuck. -Farran!
Stop! Rør dig ikke!
Ned på gulvet! -Nej.
Ti stille.
Læg ham i håndjern.
Emily Mills?
Vær sød at hjælpe mig.
Kom nu.
Hjælp mig nu.
Hjælp mig.
Det er okay. -Hjælp mig.
Luk mig ud.
Er du okay?
Tak. -Det er okay. Du er i sikkerhed.
Du er i sikkerhed.
Vi har dig.
Tekster af: Eskil Hein
HAR DU ELLER NOGEN, DU KENDER, BRUG FOR HJÆLP, SÅ GÅ IND PÅ APPLE.COM/HERETOHELP